Държавен вестник, бр. 97, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  97
РЕШЕНИЕ
за приемане на Национална стратегия за 
управление и развитие на водния сектор в 
Република България
НАЦИОНАЛНА СТРАТЕГИЯ 
за управление и развитие на водния сектор в 
Република България
(Продължение от бр. 96)
Приложение № 6
АНАЛИЗ НА КАПАЦИТЕТА НА ИНСТИТУ­
ЦИИТЕ, ИМАЩИ ОТГОВОРНОСТИ В УП­
РАВЛЕНИЕТО НА ВОДИТЕ
6. Анализ на капацитета на институциите, има­
щи отговорности в управлението на водите
6.1. Методологически подход
Анализът и оценката на капацитета на институ­
цията се извършват през призмата на функциите, 
които държавата є е възложила да изпълнява в 
областта на управлението на водите: за да може 
успешно да осъществява тези функции, съответ­
ното ведомство трябва да разполага с адекватен 
ресурсен и организационен потенциал.
Институционалният капацитет се разглежда 
като потенциал на организацията, включващ: 
нейния персонал; вътрешната организация и вза­
имодействието с други институции за изпълнение 
на функциите; материално-техническа и информа­
ционна (вкл. софтуерна) осигуреност. 
В съответствие с това разбиране първоначално 
се прави обобщен преглед на възложените функции 
на институцията, след което последователно се 
анализират посочените компоненти на капацитета: 
■ Функциите са изведени от национални и/или 
ведомствени нормативни документи, детерминира­
щи отговорностите на институцията в управлението 
на водите. Обобщеното представяне на функциите 
задава базата на по-нататъшния анализ. 
■ Анализът на персонала визира неговите 
количествени и качествени характеристики и по-
специално: общ брой, образователна структура, 
дял на ръководния персонал, полова и възрастова 
структура; повишаване на квалификацията чрез 
обучение; практики и проблеми с набирането, 
назначаването и задържането на необходимите 
кадри; оценка за бъдещите потребности в кратко­
срочна и средносрочна перспектива. Анализът се 
базира върху статистическа информация, събрана 
при посещенията в институциите и/или от техни­
те сайтове и отчетни документи, както и върху 
мнения и оценки, получени от интервюираните 
експерти (по правило това са ръководителите на 
съответните звена). 
■ Анализът на вътрешната организация на 
работа обхваща наличието и адекватността на 
вътрешните правила и процедури, регламенти­
ращи дейността на институцията в контекста на 
възложените є функции за управление на водите. 
Целта е организацията на работа да се оцени през 
призмата на изпълняваните функции, но и да се 
идентифицира наличието на евентуални несвой­
ствени функции, с които е натоварена съответната 
институция. Анализът се базира върху вътрешни 
правила и документи (напр. Устройствен правил­
ник), както и върху мнения и оценки, получени 
от интервюираните експерти.
■ Анализът на материално-техническата и 
информационната осигуреност е фокусиран върху 
наличието в съответната институция на необходи­
мите за доброто изпълнение на нейните функции 
помещения, оборудване, техника, хардуер и спе­
циализиран софтуер. Анализът се базира най-вече 
върху мнения и оценки, получени от интервюира­
ните експерти. 
■ Анализ на взаимодействието с други инсти­
туции, имащи отговорности в управлението на 
водите. Целта е да се оцени координацията между 
звената, ангажирани с това управление, и да се 
идентифицират съществуващи проблеми, тъй като 
те влияят върху неговото качество и ефикасност. 
За осигуряване на необходимата информация 
са използвани следните методи: 
· набиране и анализ на статистически данни за 
количествените и качествените характеристики на 
персонала, както и на информация за извършената 
през 2009 г. дейност от експертите, ангажирани с 
управление на водите;
· събиране и проучване на национални и ве­
домствени нормативни документи, детерминиращи 
отговорностите на институцията в управлението 
на водите;
· провеждане на дълбочинни интервюта с 
представител(и) на институцията за изясняване 
на състоянието на осигуреността и на бъдещите 
потребности от персонал, за релевантността на 
възложените за изпълнение функции, за използвани 
практики и проблеми във вътрешната организа­
ция на дейността и във взаимодействието с други 
институции, за техническата и информационната 
осигуреност на ведомството.
Изследването на институционалния капацитет 
обхвана основните ведомства и звена с отговор­
ности в управлението на водите на национално и 
регионално/местно ниво:
1. Министерството на околната среда и водите
2. Изпълнителната агенция за околна среда
3. Басейновите дирекции – БД Дунавски район, 
БД Източнобеломорски район, БД Черноморски 
район, БД Западнобеломорски район
4. Регионалните инспекции за околна среда и 
води в Благоевград, Варна, В. Търново, Плевен, 
Пловдив, София, Стара Загора
5. Дирекции на национални паркове
6. Министерството на регионалното развитие 
и благоустройството
7. Държавната комисия за енергийно и водно 
регулиране
8. Министерството на здравеопазването
9. Регионалните здравни инспекции (по-специ­
ално бившите инспекции за опазване и контрол 
на общественото здраве) в Благоевград, Варна, 
Плевен, Пловдив
10. Министерството на земеделието и храни­
те – дирекция „Хидромелиорации“
11. Изпълнителната агенция по рибарство и 
аквакултури
12. „Напоителни системи“ – ЕАД1
1 По методологически съображения капацитетът 
на „Напоителни системи“ – ЕАД, и на предприя­
тие „Язовири и каскади“ е разгледан в „Анализ на 
дейността на дружествата, предоставящи услуги 
във водния сектор“.